ÚRAD VLÁDY SLOVENSKEJ REPUBLIKY
               sekcia vládnej legislatívy

								Na rokovanie vlády SR
								dňa 17.decembra 2003
								K materiálu č 11321 /2003
								K bodu č.54

 
S T A N O V I S K O
 
k  návrhu Colného zákona a o zmene a doplnení niektorých zákonov
  ______________________________________________________________

I.
 
Návrh Colného zákona a o zmene a doplnení niektorých zákonov  predkladá na rokovanie vlády Slovenskej republiky podpredseda vlády a minister financií Slovenskej republiky Ivan Mikloš.		
Návrh zákona sa predkladá na základe vlastnej iniciatívy.
	 	
 II.			
 Právne vzťahy  v colnej oblasti sú upravené v sekundárnych prameňoch  práva Európskej únie, najmä v Colnom kódexe spoločenstva a vo vykonávacích predpisoch k Colnému kódexu. Dňom vstupu Slovenskej republiky do Európskej únie sa tieto predpisy stanú priamo aplikovateľné a záväzné pre Slovenskú republiku, pričom úprava niektorých  špecifických oblastí sa ponecháva  na národnú legislatívu jednotlivých členských štátov. Z toho vyplýva potreba prijať nový Colný zákon, ktorý nadobudne účinnosť dňom vstupu Slovenskej republiky do Európskej únie.   
  Návrh zákona  vymedzuje práva a povinnosti účastníkov colného konania alebo iného konania  pred colnými orgánmi, skutkové podstaty colných deliktov a colných priestupkov, konkurzné a vyrovnacie konanie a vzťah                          k právnym predpisom procesnej povahy. V návrhu zákona sa navrhuje zrušiť v súčasnosti platný zákon č. 238/2001 Z. z. Colný zákon v znení neskorších predpisov a vyhlášku Ministerstva financií Slovenskej republiky č. 251/2001      Z. z., ktorou sa vykonávajú niektoré ustanovenia Colného zákona, v znení neskorších predpisov.

                                                      III.	                        
 
Legislatívna rada vlády Slovenskej republiky prerokovala tento návrh zákona 16.decembra 2003 a uplatnila k nemu pripomienky ,ktoré sú uvedené v časti IV tohto stanoviska.
Sekcia vládnej legislatívy Úradu vlády Slovenskej republiky konštatuje, že návrh Colného zákona a o zmene a doplnení niektorých zákonov je na rokovanie vlády predložený v pôvodnom znení.                                                      
                                                   
                                                        IV.
 
Sekcia vládnej legislatívy Úradu vlády Slovenskej republiky odporúča vláde návrh  Colného zákona a o zmene a doplnení niektorých zákonov schváliť s týmito pripomienkami:
 
 K Článku I
 
K § 1
Za slová „uplatňovanie opatrení“ je potrebné vložiť slová „vydaných na základe právnych predpisov“ a príkladmo uviesť  nariadenia, na základe ktorých spoločenstvo tieto opatrenia zavádza.
 
K § 2
V písmene a) je potrebné vypustiť slová „aj ak ich vykonávaním sú poverené colné orgány“.
 
K § 8
V poznámke pod čiarou je potrebné dať odkaz na nový právny predpis, ktorý zrušuje  zákon č. 58/1969 Zb.o zodpovednosti za škodu spôsobenú rozhodnutím orgánu štátu alebo jeho nesprávnym úradným postupom.
 
K § 11
V odseku 3  slová „Poštový podnik“ a v odseku 5 slovo „Podnik“ je potrebné nahradiť slovom „Podnikateľ“. 
 
K § 15
V ods.2  písm.a) je potrebné slová „pohľadnice a listy“ nahradiť slovami „listové zásielky“.

 

K § 22
V odseku 1 slovo „pri“ je potrebné uviesť v predvetí, nakoľko sa vzťahuje na všetky písmena tohto odseku. 
 
K § 30
V odseku 1 je  potrebné slová „schválilo colné riaditeľstvo“ nahradiť slovami „schválila Pôdohospodárska platobná agentúra41)“. Slová „Vzor tlačiva žiadosti o vyplatenie vývoznej náhrady je uvedený v prílohe č. 4“ je potrebné vypustiť. 
Odsek 3 ,vrátane poznámky pod čiarou a odseky 4 a 5 je potrebné vypustiť.
Poznámka pod čiarou k odkazu 41) znie:
„ § 5 zákona č. 437/2003 Z.z. o Pôdohospodárskej platobnej agentúre, o podpore podnikania v pôdohospodárstve a o zmene a doplnení niektorých zákonov.“.
 
K § 31
V odseku 1 je potrebné vypustiť slová „Riadne vyplnené a podpísané“. Je potrebné vypustiť  slová „podľa § 30 ods.1“v odseku 1 a 2. V odseku 3 je potrebné tieto slová nahradiť slovami „o vyplatenie vývoznej náhrady“.
 
K § 32
V odseku 2 je potrebné za slová „hodnôt a platieb“ vložiť slová „vzor tlačiva dovozného, vývozného a tranzitného vyhlásenia na tovar, ktorý je alebo bude majetkom ozbrojených síl Slovenskej republiky (Form 302) a vzor tlačiva NATO-cestovný rozkaz“.
 
 K § 36
V odseku 5 je potrebné dať odkaz na konkrétne nariadenia ,na základe ktorých je možné vydať rozhodnutie o prepustení tovaru do navrhovaného colného režimu ústne. 
 
K § 40
Slovo „alebo“ je potrebné nahradiť slovom „a“.
 
K § 50
V odseku 1 za slovo „nápojov“ je potrebné vložiť slová „tabakových výrobkov“.
 
K § 53
Odsek 1 znie :
„Semená a osivá sú oslobodené od dovozného cla na princípe vzájomnosti vo vzťahu k tretiemu štátu“.
Za odsek 1 sa vkladá nový odsek 2, ktorý znie:
„Hnojivá a iné výrobky na obrábanie pôdy a starostlivosť  poľnohospodárske plodiny56) sú oslobodené od dovozného cla na princípe vzájomnosti vo vzťahu k tretiemu štátu“.
Doterajší odsek 2 sa označuje ako odsek 3.
 
K § 60
V odseku 2 je potrebné vypustiť slová „a poštový podnik“.
Za prvú vetu je potrebné vložiť vetu „Ak sa platba uskutočňuje prostredníctvom poštového platobného styku, poštový podnik je povinný uskutočniť sprostredkovanie pripísania platby na účet colného úradu v príslušnej banke najneskôr druhý pracovný deň po dni prijatia platby“. 
 
K § 65
V odseku 3 slová  „ nevznikajú úroky“ je potrebné nahradiť slovami „nevznikne nárok na úroky“.
 
K § 67
Slová „vlastník tovaru alebo veci“ je potrebné nahradiť slovami „vlastník tovaru, ktorý je alebo má byť predmetom colného konania, alebo iného tovaru“.
 
K § 72
V odseku 1 slová „fyzickej osoby oprávnenej na podnikanie“ je potrebné nahradiť slovami „fyzickej osoby-podnikateľa“.
Odsek 2 je potrebné vypustiť.
 
K § 91
V odseku 2 je potrebné vypustiť poslednú vetu.
 
K Článku II
Článok II odporúčame upraviť takto:
 
„Zákon č. 507/2001 Z. z. o poštových službách sa mení a dopĺňa takto:
 
1. § 8 odsek 1 znie:
Predmetom poštového tajomstva sú:
a) informácie a údaje o poštových zásielkach
b) obsah korešpondencie (ďalej len listové tajomstvo“) a
c) obsah ostatných poštových zásielok.
 
2. V § 8 ods. 3 sa za slovo „adresátovi“ vkladajú slová „colnému úradu a colnému riaditeľstvu7a), s výnimkou podľa ods. 1 písmena b).
 
 Poznámka pod čiarou k odkazu 7a znie:
„ § 11 ods. 3 zákona č. .../2003 Colný zákon a o zmene a doplnení niektorých zákonov“ .
 
3. V § 9 ods. 2 sa za slovo „týkajú,“ vkladajú slová „colnému úradu a colnému riaditeľstvu“.“

Doterajšie články II až IV treba označiť ako články III až V.

Bratislava 17.decembra 2003
Vypracovala: D. Mochnacká

									Štefan G r m a n
									generálny riaditeľ                                                   
          sekcie vládnej   legislatívy